OpenLLM-France/wikimedia huggingface dataset:
# Lindsay Crouse

Lindsay Crouse és una actriu americana nascuda Lindsay Ann Crouse, a Nova York, estat de Nova York (Estats Units), el 12 de maig de 1948.

## Biografia

Lindsay Crouse va néixer a Nova York, filla de Russel Crouse, un dramaturg, i Anna Erskine.
Després d'haver acabat els estudis al Radcliffe College, el 1970, va començar la seva carrera d'artista com a ballarina, però ràpidament va girar cap a la comèdia i va començar a Broadway el 1972, amb la peça Molt de soroll per no res (Much Ado About Nothing).
La seva carrera cinematogràfica va començar l'any 1976, amb un paper a la televisió i pel·lícules per al cinema. El 1977, va actuar en la pel·lícula Slap Shot. Pel seu paper en la pel·lícula En un racó del cor, va ser nominada a l'Oscar a la millor actriu secundària.
Lindsay Crouse ha aparegut en sèries de televisió. Entre els seus papers notables, el de Kate McBride, una oficial de policia lesbiana en Captain Furillo el 1986, una de les primeres aparicions d'un personatge lesbià en una sèrie de televisió americana. Lindsay és igualment coneguda pel seu paper en la quarta temporada de Buffy the Vampire Slayer, en què tenia el paper de la professora Maggie Walsh. Ha intervingut també en les sèries CSI: Crime Scene Investigation, Columbo (temporada 8, episodi 3 - Fantasmes: doctora Joan Allenby), Criminal Minds, Law and Order, Urgències (ER), Millennium i New York Police Blues.
Aquests últims anys, Lindsay Crouse ha tornat al teatre.
El 2008, ha posat la seva veu en el documental A Sense of Place, una pel·lícula sobre Virginia Lee Burton.

## Filmografia

Filmografia:

### Cinema

* 1976: Tots els homes del president (All the President's Men): Kay Eddy
* 1977: Slap Shot de George Roy Hill: Lily Braden
* 1977: Between the Lines: Abbie
* 1981: El príncep de la ciutat (Prince of the City): Carla Ciello
* 1982: Veredicte final (The Verdict): Kaitlin Costello
* 1983: Krull: princesa Lyssa (veu)
* 1983: Daniel: Rochelle Isaacson
* 1984: Iceman: Dra. Diane Brady
* 1984: En un racó del cor (Places in the Heart): Margaret Lomax
* 1987: House of Games: Margaret Ford
* 1989: Communion: Anne Strieber
* 1990: Desperate Hours de Michael Cimino: Brenda Chandler
* 1993: Being Human: Janet
* 1993: The Halloween Tree (veu)
* 1995: Bye Bye Love de Sam Weisman: Grace Damico
* 1995: The Indian in the Cupboard: Jane
* 1996: Coacció a un jurat (The Juror): Tallow
* 1996: Han arribat (The Arrival) : Ilana Green
* 1997: Prefontaine: Elfriede Prefontaine
* 1997: The Arrival: Ilana Green
* 1998: L'embrió (Progeny): Dra. Susan Lamarche
* 1999: Stranger in My House: Patti Young
* 1999: El dilema (The Insider): Sharon Tiller
* 2000: One Hell of a Guy (vídeo): jutgessa Davis
* 2001: Almost Salinas: Allie
* 2002: Impostor: la cancel·ladora
* 2002: Cherish: terapeuta
* 2007: Mr. Brooks: capitana Lister

## Referències

* ↑ «Biografia de Lindsay Crouse». The New York Times.
* ↑ http://www.filmreference.com/film/34/Lindsay-Crouse.html
* ↑ «Lindsay Crouse, premis». The New York Times.
* ↑ «Filmografia de Lindsay Crouse». The New York Times.
# François Beaumavielle

François Beaumavielle (valor desconegut, segle XVII - París, 1688) fou un cantant francès d'òpera (baix-baríton).
Fou un dels intèrprets de Pomone el 1671, la primera òpera francesa que es cantà a París, a l'inaugurar-se el teatre de l'Òpera, i quan Lully s'encarregà de la direcció d'aquest teatre continuà pertanyent a la companyia.
Posseïa una bella veu de baix, i era un artista notable, segons deien els seus contemporanis. Va estrenar totes les òperes de Lully.

## Referències

* ↑ Enciclopedia universal ilustrada europeo-americana. volum 7 B - Bell. Madrid: Espasa-Calpe, 1975, p. 1367. ISBN 84-239-4507-3.
# Rapilly

Rapilly és un municipi francès, situat al departament de Calvados i a la regió de Normandia. L'any 2007 tenia 41 habitants.

## Demografia
### Població

El 2007 la població de fet de Rapilly era de 41 persones. Hi havia 16 famílies de les quals 4 eren unipersonals (4 dones vivint soles), 4 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 16 eren l'habitatge principal de la família, 6 eren segones residències i 5 estaven desocupats. Tots els 27 habitatges eren cases. Dels 16 habitatges principals, 11 estaven ocupats pels seus propietaris i 5 estaven llogats i ocupats pels llogaters; 3 tenien tres cambres, 3 en tenien quatre i 10 en tenien cinc o més. 13 habitatges disposaven pel capbaix d'una plaça de pàrquing. A 8 habitatges hi havia un automòbil i a 7 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Rapilly el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 4 | 50 a 54 | 0 |
| 0 | 45 a 49 | 0 |
| 4 | 40 a 44 | 4 |
| 0 | 35 a 39 | 0 |
| 0 | 30 a 34 | 0 |
| 4 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 0 |
| 4 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 29 persones, 19 eren actives i 10 eren inactives. De les 19 persones actives 17 estaven ocupades (8 homes i 9 dones) i 2 estaven aturades (2 homes). De les 10 persones inactives 4 estaven jubilades, 2 estaven estudiant i 4 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de serveis.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* Résumé statistique Fitxa resum de dades estadístiques de Rapilly a l'INSEE.
* Évolution et structure de la population Fitxa amb el detall de dades de Rapilly a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Portada/article febrer 7
## Segona Guerra Mundial

La Segona Guerra Mundial va ser un conflicte bèl·lic que va involucrar la majoria de les nacions del món, incloent-hi totes les grans potències, organitzades en dues aliances militars: els Aliats i les potències de l'Eix. La guerra va involucrar uns 100 milions de militars i la mort d'entre 50 a 60 milions de persones, la major part civils, un 3% de la població mundial de l'època, sent el conflicte més mortífer a la història humana i el primer (i per ara únic) en què es van usar armes nuclears.
Va ser el conflicte armat més gran de la història i s'estima que va tenir un cost, en diners i en recursos, major que totes les altres guerres juntes.
# L'origen del món

L'origen del món (L'origine du monde) és un quadre pintat per Gustave Courbet el 1866. És una pintura a l'oli sobre tela, d'uns 55 cm per 46 cm, que representa un nu femení. El cos es troba reclinat, i en primer pla un pubis femení, amb les cuixes i l'abdomen i el pits també nus, el rostre queda obviat de l'escena per l'enquadrament i un llençol blanc. L'escala, l'enquadrament i el punt de vista escollits per l'artista suposaren una radical novetat respecte a la tradició pictòrica dels nus, produint en l'espectador una forta impressió de sensualitat i erotisme.

## Possessió

Aquest quadre fou adquirit per l'ambaixador turc a França, Khalil-Bey; i anà passant respectivament per la galerie A. de La Narde, la galerie Bernheim-Jeune, la col·lecció del baró François de Hatvany en dates imprecises. El 1955 passa a formar part de la col·lecció de Jacques Lacan fins que el 1995, és adquirit per l'estat francès a través d'una compensació de transmissió d'herències i traslladat al museu d'Orsay a París on resta exposat. El quadre no fou exposat públicament fins al 1988 a Nova York en una exposició retrospectiva sobre Courbet, més de cent anys després de pintar-se.

## Referències

* ↑ «Realisme i censura» (paper). Sàpiens. Sàpiens Publicacions [Barcelona], núm.135, 01-10-2013, p.20. ISSN: 1695-2014.
* ↑ L'origine du monde al Museu d'Orsay.

## Enllaços externs

* «L'Origine du monde [The Origin of the World]» (en anglès). Musee d'Orsay website - 2007-2010 version. Musée d'Orsay, Service culturel et de l'auditorium, Secteur internet et multimédia, 62, rue de Lille, 75343 Paris Cedex 07: Director of Publications, Guy Cogeval. [Consulta: 31 juliol 2012].
* «Un cony memorable», 22-07-2012. [Consulta: 13 octubre 2013].
# Seminari Diocesà de Solsona

El Seminari Diocesà de Solsona, és una edificació que forma part de l'Inventari del Patrimoni Arquitectònic Català de la ciutat de Solsona (Solsonès).

## Descripció

Edifici religiós amb una planta rectangular molt allargada en forma de creu llatina i una torre al centre dels tres braços. Tot l'edifici és de pedra picada excepte les tres cares de la creu i els vans de llum de les golfes que estan decorats amb pedra artificial. Té tres plantes, ocupant un espai de quatre mil metres quadrats. Tota la façana està ocupada per grans finestrals rectangulars, excepte els de la planta baixa que són d'arc de mig punt. Està orientat nord-sud. La porta primitiva es troba al mur nord.

### Notícies històriques

Fou el bisbe Dr. Ramon Riu qui emprengué la construcció d'aquest edifici al turó de Sant Magí, per als alumnes d'humanitats i seminari menor. El pressupost per fer l'obra era de 25.390 pessetes i el termini de construcció de 8 mesos. L'obra és subhastada el març de 1896 i el 24 de setembre de l'any següent, l'edifici ja estava inaugurat. L'obra fa falla degut al temps escàs de construcció, s'hi feren obres de restauració, un cop acabades foren traslladats els estudiants, així com els alumnes de l'antic edifici dels Dominics. El bisbe V. Tarancón construí l'any 1947, una nova ala adossada al cos del menjador i cuina del seminari menor que venia a ser com un gran pedestal a la creu, destinada a seminari major. S'inaugurava el 13 d'agost del 1948.

## Referències

* 1 2 «Seminari Diocesà». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 16 setembre 2014].
# Lindsay (Nebraska)

Lindsay és una població dels Estats Units a l'estat de Nebraska. Segons el cens del 2000 tenia 276 habitants.

## Demografia

Segons el cens del 2000, Lindsay tenia 276 habitants, 124 habitatges, i 73 famílies. La densitat de població era de 313,4 habitants per km².
Dels 124 habitatges en un 25% hi vivien nens de menys de 18 anys, en un 54,8% hi vivien parelles casades, en un 3,2% dones solteres, i en un 41,1% no eren unitats familiars. En el 40,3% dels habitatges hi vivien persones soles el 19,4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,23 i el nombre mitjà de persones que vivien en cada família era de 3,07.
Per edats la població es repartia de la següent manera: un 24,6% tenia menys de 18 anys, un 6,9% entre 18 i 24, un 21,4% entre 25 i 44, un 23,2% de 45 a 60 i un 23,9% 65 anys o més.
L'edat mediana era de 43 anys. Per cada 100 dones de 18 o més anys hi havia 110,1 homes.
La renda mediana per habitatge era de 32.232 $ i la renda mediana per família de 45.313 $. Els homes tenien una renda mediana de 28.750 $ mentre que les dones 17.500 $. La renda per capita de la població era de 17.103 $. Aproximadament el 3,7% de les famílies i el 10,6% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lindsay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 8 agost 2010].
* ↑ «Geographic Comparison Table- Lindsay». American Fact Finder. Oficina del Cens dels Estats Units, 12-01-2010.
# NGV

NGV té els següents significats:
* National Gallery of Victoria, museu i galeria d'art de Melbourne (Austràlia)
* Gas natural vehicular (del seu nom en anglès Natural Gas Vehicle), subproducte gasós del petroli usat com a combustible per a vehicles
# Francesc Tort i Mitjans

Francesc Tort i Mitjans (Vilanova i la Geltrú, Garraf, 24 de maig de 1936) és un historiador, prevere i bibliotecari català.
Format al Seminari Conciliar de Barcelona i a la Universitat Pontifícia de Comillas, ha exercit com a bibliotecari de la Biblioteca Balmes. Des del seu vessant d'historiador, s'ha especialitzat en l'estudi dels prelats catalans de la Il·lustració i l'església catalana. De entre les seves publicacions, destaquen “Biografia histórica de Francisco Armanyà i Font, obispo de Lugo y arzobispo de Tarragona” (1967) i “El obispo de Barcelona Josep Climent i Avinent 1706-1781” (1978). Altres obres seves d'especial interès històric són “Guia de Santa Maria del Mar” i “Santa Maria del Mar, catedral de la Ribera” (1991), que revisen el passat històric i pastoral de la Basílica de Santa Maria del Mar, de la qual mossèn Tort en fou durant molt temps el seu rector, concretament, entre els anys 1985 i 1997.

## Referències

* ↑ «Francesc Tort i Mitjans». Gran Enciclopèdia Catalana. Barcelona: Grup Enciclopèdia Catalana [Consulta: 23 setembre 2022].
* ↑ P., J. «Guia de Santa Maria del Mar». La Vanguardia (Hemeroteca), 27-08-1987, pàg. 22 [Consulta: 23 setembre 2022].
* ↑ Permanyer, Lluís «Santa Máría del Mar, en un libro». La Vanguardia (Hemeroteca), 06-03-1991, pàg. 4 [Consulta: 23 setembre 2022].
# Polistes dominula

Polistes dominula és una espècie d'himenòpter apòcrit de la família dels vèspids (Vespidae), subfamília dels polistins (Polistinae), molt semblant a Polistes gallicus amb la què comparteix àrea de distribució a Europa. És una vespa d'agressivitat mitjana o baixa, considerada com a plaga a diversos països, i amb impacte negatiu cap a les activitats agropecuàries, particularment la fruticultura. És nativa d'Europa i del nord d'Àfrica però ha estat introduïda accidentalment als Estats Units i a les serralades de l'Argentina i Xile, on està ben establerta.

## Característiques

P. dominula posseeix un cos color negre amb taques grogues. Pot assolir fins a 2 cm de llarg. Presenta l'abdomen allargat i amb cintura molt estreta. Pot ser confosa amb Polistes gallicus, de la qual es diferencia per les galtes i el clipi grocs, sense taques negres. Vespula germanica, que és una altra vespa similar, és molt més agressiva, té potes més curtes, poca cintura i l'abdomen més engruixat; Polistes dominula, en canvi, té potes llargues que porta penjant en volar i antenes color taronja.

## Història natural

Habitualment construeix els seus nius en ràfecs i abrics protegits de la intempèrie en els sostres d'edificacions i construccions humanes, encara que també poden aparèixer en arbres. S'alimenta principalment de fruites madures. Normalment ataca només quan percep agressions cap al seu niu.

## Picada

En la part final del seu abdomen posseeix l'agulló amb el qual sol atacar inoculant un verí dolorós, el qual en els éssers humans pot produir picades doloroses, edemes, i fins a casos fatals a causa de xoc anafilàctic. Al no perdre el seu agulló quan pica, una mateixa vespa pot atacar diverses vegades a la seva víctima.
* P. dominula
* Les obreres de P. dominula tenen les galtes (àrea sota els ulls) i el clipi grocs, sense taques negres, cosa que les diferencia de P. gallicus.

## Referències

* ↑ «Sobre Polistes gallicus y Polistes dominula (Hymenoptera, Vespidae)» (en castellà), 17-08-2018. [Consulta: 6 febrer 2024].

## Enllaços externs

* Polistes gallicus y Polistes dominula (Hymenoptera, Vespidae), desinsectador.com
# La llavor de l'home

La llavor de l'home (títol original en italià: Il seme dell'uomo) és una pel·lícula italiana dirigida per Marco Ferreri estrenada el 1969. Ha estat doblada al català.

## Argument

La pel·lícula s'obre amb imatges d'homes, dones blanques i negres i els nens en diverses situacions, en el fons amb un so de tipus electrònic. En una autopista, dos nois, Cino i Dora, estan fent una pausa durant el llarg viatge que els portarà a casa. Un cop que han travessat un llarg túnel, es troben supervivents d'una catàstrofe desconeguda. Arriben a un lloc de reconeixement i no se'ls explica que estan en un estat d'emergència, que estan sols i que han de trobar una casa.

## Repartiment

* Marco Margine: Cino
* Anne Wiazemsky: Dora
* Annie Girardot: l'estrangera

## Al voltant de la pel·lícula

* En competició en el Festival internacional de cinema fantàstic d'Avoriaz 1973.

## Referències

* ↑ esadir.cat. La llavor de l'home. esadir.cat.
* ↑ «Il seme dell'uomo». The New York Times.
# Shayla LaVeaux

Shayla LaVeaux (nascuda el 27 de desembre de 1969 a Los Angeles) és una actriu porno i ballarina de striptease estatunidenca. Shayla va ingressar en el saló de la fama de l'AVN el 2002.

## Premis

* 1994 XRCO Starlet of the Year
* 1994 AVN Best New Starlet
* 1994 Adam Film World, Best New Starlet
* 2002 AVN Hall of Fame
* 2008 XRCO Hall of Fame

## Referències

* ↑ «Past XRCO Winners Arxivat 2011-07-20 a Wayback Machine.». [Consulta: 1 maig 2008].
* ↑ «Past AVN Award Winners». [Consulta: 1 maig 2008].
* ↑ «AVN Hall of Fame». [Consulta: 1 maig 2008].
* ↑ «XRCO Announces 2008 Award Winners Arxivat 2012-05-30 at Archive.is». [Consulta: 1 maig 2008].

## Enllaços externs

* Lloc web oficial Arxivat 2019-02-06 a Wayback Machine. (anglès)
# Fred Hutchinson Cancer Center

El Fred Hutchinson Cancer Center, abans conegut com Fred Hutchinson Cancer Research Center i també conegut com Fred Hutch o The Hutch, és un institut d'investigació del càncer establert el 1975 a Seattle, Washington. A l'Institut es fa un treball interdisciplinari entre científics que fan recerca al laboratori i metges que tracten pacients. A més, l'institut té cura dels avenços en la prevenció, la detecció precoç i el tractament del càncer. La missió de l'institut és «erradicar el càncer i les malalties relacionades com a causa de patiment i mort humans».

## Referències

* ↑ Louis Fiset, December 30, 2004 for HistoryLink: The Free, Online Encyclopedia of Washington State History Hutchinson, Dr. William B. (1909-1997)
* ↑ «Mission Statement». Fred Hutchinson Cancer Research Center. Arxivat de l'original el January 20, 2012. [Consulta: August 6, 2009].
* ↑ «History» (en anglès).
* ↑ «Mission Statement». fhcrc.org. [Consulta: 3 novembre 2012].

## Enllaços externs

* Fred Hutchinson Cancer Research Center Web site
* Fred Hutch Biomedical Data Science Wiki
# Polistena

Polistena és un comune (municipi) de la Ciutat metropolitana de Reggio de Calàbria, a la regió italiana de Calàbria, situat a uns 70 km al sud-oest de Catanzaro i a uns 50 km al nord-est de Reggio de Calàbria. A 1 de gener de 2019 la seva població era de 10.361 habitants.
Polistena limita amb els municipis següents: Anoia, Cinquefrondi, Cittanova, Melicucco i San Giorgio Morgeto.

## Història

D'orígens històrics incerts, el territori de Polistena va ser habitat des de temps prehistòrics. De les restes trobades, sembla que era el territori de trànsit dels habitants de Locri durant la seva migració ancestral. Un poble amb el nom modern s'esmenta per primera vegada al segle xiii.
El 1783 Polistena va ser devastada per un terratrèmol violent, que va arrasar la major part de la ciutat i va matar més de 2.000 persones. La ciutat es va reconstruir ràpidament, basant-se en un disseny de l'arquitecte napolità Pompeo Schiantarelli, creant un centre urbà a la part alta de la ciutat.

## Referències

* ↑ «Resident population on 1st january» (en anglès). ISTAT. [Consulta: 4 febrer 2020].
# La Magdeleine (Charente)

La Magdeleine és un municipi francès situat al departament del Charente i a la regió de la Nova Aquitània. L'any 2007 tenia 119 habitants.

## Demografia
### Població

El 2007 la població de fet de La Magdeleine era de 119 persones. Hi havia 48 famílies de les quals 12 eren unipersonals (8 homes vivint sols i 4 dones vivint soles), 20 parelles sense fills, 12 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 76 habitatges, 49 eren l'habitatge principal de la família, 22 eren segones residències i 5 estaven desocupats. Tots els 76 habitatges eren cases. Dels 49 habitatges principals, 43 estaven ocupats pels seus propietaris i 6 estaven llogats i ocupats pels llogaters; 5 tenien dues cambres, 3 en tenien tres, 14 en tenien quatre i 27 en tenien cinc o més. 34 habitatges disposaven pel capbaix d'una plaça de pàrquing. A 25 habitatges hi havia un automòbil i a 20 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de La Magdeleine el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 8 | 85 a 89 | 8 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 4 |
| 4 | 65 a 69 | 4 |
| 0 | 60 a 64 | 4 |
| 0 | 55 a 59 | 4 |
| 8 | 50 a 54 | 0 |
| 4 | 45 a 49 | 4 |
| 4 | 40 a 44 | 4 |
| 0 | 35 a 39 | 0 |
| 8 | 30 a 34 | 0 |
| 4 | 25 a 29 | 0 |
| 0 | 20 a 24 | 4 |
| 4 | 15 a 19 | 0 |
| 0 | 10 a 14 | 0 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 64 persones, 45 eren actives i 19 eren inactives. De les 45 persones actives 39 estaven ocupades (24 homes i 15 dones) i 6 estaven aturades (4 homes i 2 dones). De les 19 persones inactives 7 estaven jubilades, 1 estava estudiant i 11 estaven classificades com a «altres inactius».

### Activitats econòmiques

Els 3 establiments que hi havia el 2007 eren d'empreses de construcció.
Dels 2 establiments de servei als particulars que hi havia el 2009, 1 era una fusteria i 1 lampisteria.
L'any 2000 a La Magdeleine hi havia 17 explotacions agrícoles que ocupaven un total de 623 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* ↑ Exploitations agricoles
* Résumé statistique Fitxa resum de dades estadístiques de La Magdeleine a l'INSEE.
* Évolution et structure de la population Fitxa amb el detall de dades de La Magdeleine a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.